Campionato de Segunda Categoría-Reservas Copa Galicia 1939/40

O **Campionato de Segunda Categoría-Reservas “Copa Galicia”** foi unha competición de fútbol organizada pola Federación Galega de Fútbol na que se combinaron o **Campionato de Galicia da Serie B 1939/40** e a **Copa Galicia 1939/40**. Esta foi a derradeira edición da Serie B antes da desaparición dos campionatos rexionais e, ao mesmo tempo, a segunda edición da Copa Galicia. O torneo foi disputado entre febreiro e xuño de 1940. O campión de ambas as dúas categorías foi o Compostela Sporting Club.

## Sistema de competición 
As bases da competición permitían a participación de dous tipos de equipos:
*Clubs de primeira categoría, competindo pola Copa Galicia. Os de categoría nacional terían que facelo cos seus equipos de reseva, debendo achegar unha listaxe con 13 xogadores titulares que non poderían intervir no torneo, mentres que os clubs non participantes na Liga podían xogar co seu primeiro equipo. Deste grupo participaron: Deportivo da Coruña (reservas), Racing de Ferrol (reservas), Celta de Vigo (reservas), F.C. Vigués e Club Coruña. O Eiriña C.F. refusou participar.
*Clubs de segunda categoría, que ademais de competir pola Copa Galicia, tamén competían polo campionato da súa clase (Serie B). Desta categoría participaron: Compostela S.C., Racing Club de Santiago,  Galicia C.F., Arosa F.C., Alfonso XIII F.C. e Sportivo Ponteareas.
Os equipos foron divididos en dous grupos, norte e sur, disputándose cada grupo en forma de liga a dúas voltas e computándose para os efectos de clasificación os puntos obtidos en todos os partidos sen disitición de categorías. De cada grupo clasificarían dous equipos, o mellor de primeira categoría e o mellor de segunda categoría.

Os dous clasificados de segunda categoría xogarían a final do Campionato da Serie B en dous partidos. O campión obtería o dereito a xogar a promoción de ascenso á Serie A, alén de clasificarse para a final da Copa Galicia. Por outra parte, os dous clasificados de primeira categoría eliminaríanse entre si en dous partidos para avanzar un deles á devandita final da Copa Galicia, a cal se disputaría a partido único.

## Fase de grupos 
### Grupo norte 
#### Calendario 
##### Primeira volta 
##### Segunda volta 
#### Clasificación 
### Grupo sur 
#### Calendario 
##### Primeira volta 
##### Segunda volta 
#### Clasificación 
## Eliminatoria de equipos de primeira categoría 
Con este resultado o Celta de Vigo (reservas) avanzou á final da Copa Galicia.

## Final do Campionato da Serie B 
**(1)** *O 12 de maio, data prevista para o partido de ida, disputouse un encontro amigable por non se presentar o árbitro designado.*

Con este resultado o Compostela Sporting Club proclamouse campión de Galicia da Serie B. Así mesmo, avanzou á final da Copa Galicia e clasificou para a promoción de ascenso.

## Final da Copa Galicia 
Con este resultado o Compostela Sporting Club proclamouse campión da Copa Galicia.

## Promoción de ascenso 
Disputada entre o Compostela Sporting Club, campión da Serie B 1939/40, e o Club Coruña, pechacancelas da Serie A 1939/40.

Con este resultado o Club Coruña salvou a categoría e o Compostela Sporting Club non logrou ascender.

## Notas